**Vysvetlenie súťažných podkladov č.1**

Verejnému obstarávateľovi bola doručená pripomienka k Rámcovej dohode od jedného z potenciálnych uchádzačov.

**Návrh č. 1**

V návrhu Rámcovej dohody nesúhlasíme s výškou zmluvnej pokuty podľa čl. VI bod 4 a považujeme za neprimerane vysokú. Žiadame o jej zníženie na výšku maximálne 5% z fakturovanej sumy za lieky, ktoré nespĺňali akékoľvek dodacie podmienky uvedené v článku II bod 5 alebo článku III bod 3 Rámcovej dohody.

**Vyjadrenie verejného obstarávateľa k pripomienke zmluvy:**

Pripomienku k Rámcovej dohode na lieky z ATC skupiny B02BD02 verejný obstarávateľ neakceptuje. Rámcové dohody sú vypracované v štandardnej podobe pre všetky lieky pre účely verejného obstarávania. Zmluvné dojednania obsiahnuté v rámcových dohodách sú v súlade s platnými všeobecne záväznými právnymi predpismi, svojim obsahom a účelom neodporujú zákonu ani ho neobchádzajú a rovnako sa nepriečia dobrým mravom. Vzhľadom na uvedené, verejný obstarávateľ **trvá na jej pôvodnom znení a pripomienku neakceptuje.**